**Pokalturnering for Ungdom 23/24 – DanskHåndbold Syd**

**Propositioner**

**Pokalturnering for Ungdom 23/24** udskrives og afvikles af DanskHåndbold Syd   
og afsluttes med et finalestævne.

En spiller kan kun deltage på ét hold i Pokalturnering for Ungdom i samme årgang. Det vil sige, at man er låst til det hold, hvor man spiller den første kamp. Dog kan ”Spiludvikling til ældre årgang” anvendes.

Hvis en forening har to eller flere hold tilmeldt i Pokalturnering for Ungdom, så kan man, når et hold er slået ud, rykke spillere op på øvrige tilbageværende hold.

Hold med dispensation i den ordinære turnering kan deltage i Pokalturnering for Ungdom på samme vilkår.

Ved afbud trækkes holdet for videre deltagelse i Pokalturnering for Ungdom.

De i turneringsreglementets stk. 4 anførte bestemmelser vedr. spilletilladelser og regler for klubskifte er også gældende for spillere, der har deltaget i Pokalturnering for Ungdom.

Hvis en spiller har deltaget i én kamp i den ordinære turnering, i en af de følgende rækker, så kan denne spiller ikke spille på et hold i ”Ungdoms Cup”:

* U-15: 1. og 2. division
* U-13: A-rækken
* U-11: A- og B-rækken.

Ender en kamp uafgjort henvises der til [Turneringsreglementet for Øvrige Rækker stk. 10.7 og](http://www.haandbold.dk/generelt-forbunds-indhold/regler-love/reglementer/turneringsreglement-oevrige-raekker/) 10.8.

*Hvis spilleregler / turneringsreglement ikke er i overensstemmelse med propositionerne, er propositionernes bestemmelser gældende.*